**ДОГОВОР**

**ЗА ПРОВЕЖДАНЕ НА ДУАЛНО ОБУЧЕНИЕ В БЪЛГАРИЯ**

между

**ГИМНАЗИЯ**: ПРОФЕСИОНАЛНА ТЕХНИЧЕСКА ГИМНАЗИЯ «ИВАН РАЙНОВ»

Седалище: гр. Ямбол, ул. «Цар Иван Александър» 42

Представлявано от: ……………………………………………………………………………….

Булстат: 000962492

(наричано по-нататък за краткост „ГИМНАЗИЯ“)

и

**РАБОТОДАТЕЛ**:

…………………………..**………………**, ЕИК …………………….., със седалище и адрес на управление: БЪЛГАРИЯ, …………………………………………., представлявано от ……………………………………………………………………………………… - УПРАВИТЕЛ,

(наричано по-нататък за краткост *„Работодател“*)

**I. ПРЕДМЕТ НА ДОГОВОРА**

1. Предмет на този договор е осигуряването на професионално обучение на учениците от горепосочената ГИМНАЗИЯ по системата на дуално обучение, по професия …………………………………………, със съответната специалност ……………………………………….., както и организирането на практическо обучение на учениците при Работодателя, при спазване разпоредбите на Наредбата за условията и реда на провеждане на обучение чрез работа (дуално обучение), Закона за предучилищно и училищно образование, Закона за професионалното образование и обучение и Кодекса на труда.

**II. ПРОФЕСИОНАЛНО ОБУЧЕНИЕ ПО ДУАЛНАТА СИСТЕМАТА**

1. Професионалното обучение на учениците се осъществява по училищен учебен план, разработен съвместно от Гимназията и Работодателя и утвърден от директора на Гимназията, съгласно ЗПУО, за всяка специалност.
2. Ученик на ГИМНАЗИЯТА според смисъла на този договор е ученикът, с който Работодателят сключва трудов договор по реда на Наредбата за условията и реда на провеждане на обучение чрез работа (дуално обучение) и КТ. Трудовият договор е договорът, с който се уреждат условията за обучение и работа при Работодателя. Той трябва да бъде сключен най-късно две седмици преди началото на учебната година, в която ученикът ще бъде в 11-ти клас.
3. Дуалното обучение на учениците се осъществява на две места. Теоретичното обучение се осъществява в ГИМНАЗИЯТА, а практическото обучение се осъществява в завода на Работодателя за негова сметка.
4. В практическото обучение при Работодателя ще вземат участие учениците от ГИМНАЗЯТА, включени в списъка, приложен към настоящия договор.
5. Практическото обучение на учениците се осъществява от наставник, определен от Работодателя. Списъкът на наставниците представлява приложение към настоящия договор. Всеки наставник отговаря за максимум 5 ученика.
6. Практическото обучение при Работодателя и теоретичното обучение в ГИМНАЗИЯТА се координират от определен от ГИМНАЗИЯТА учител-методик. Името на този учител-методик е посочено в приложението, част от настоящия договор.
7. В случай, че по време на договора настъпи промяна в списъците на учениците, наставниците или учителя-методик, следва това обстоятелство да се отрази в допълнително приложение към този договор, което става валидно от датата на подписването му.

**III. ВРЕМЕ И МЯСТО НА ОБУЧЕНИЕТО**

1. Мястото, където се осъществява практическото обучение на учениците, е ……………………………………………………………………………………………………………………………………………………………………………………………………………………
2. Мястото, където се осъществява практическото обучение на учениците, трябва да отговаря на изискванията за работа и обучение на непълнолетни лица.
3. Мястото, където се осъществява теоретичното обучение на учениците е сградата на ПРОФЕСИОНАЛНА ТЕХНИЧЕСКА ГИМНАЗИЯ „ИВАН РАЙНОВ“.
4. Мястото, където ще се осъществяват теоретичното и практическото обучение на учениците, трябва да отговаря на необходимите изисквания и стандарти по отношение на материално-техническата база за провеждане на обучение и практика по съответната професия.
5. При практическото обучение на ученици в 11-ти и 12-ти клас (ненавършили 18 години) за ден на обучение се счита времето от 7 часа (съгласно чл. 305, ал. 3 на КТ). Под час на обучение са има предвид отрязък от време с продължителност 60 мин.
6. Практическото обучение на учениците ще се извършва по график, разработен съвместно от ГИМНАЗИЯТА и РАБОТОДАТЕЛЯ, преди всяка учебна година, при спазване изискванията на КТ, Наредбата за работното време, почивките и отпуските и Наредба 1 на МОН за условията и реда за провеждане на обучение чрез работа (дуално обучение).
7. Практическото обучение ще се извършва съобразно договореното с Работодателя работно време в съответствие с изискванията на КТ. На ученика се полага време за хранене и почивка, което е еднакво с това на служителите на Работодателя и е съобразено с изискванията на КТ.
8. Практическото обучение може да се осъществява в рамките на работните дни. То не може да се провежда в събота и неделя, както и по време на официалните празнични дни, но може да бъде провеждано и по време на ученическите ваканции.

**IV. ПРАВА И ЗАДЪЛЖЕНИЯ НА РАБОТОДАТЕЛЯ**

1. При провеждането на практическото обучение Работодателят ще се придържа към съществуващото българско законодателство. Работодателят ще предостави такива условия за практическото обучение на учениците, които ще спомогнат за придобиването на необходимите знания и умения съгласно учебната програма.
2. Работодателят ще посочи за контакт с ГИМНАЗИЯТА свой оторизиран представител, който ще отговаря за разрешаване на евентуални въпроси и проблеми, касаещи практическото обучение на учениците.
3. Работодателят се задължава да осигури практическо обучение на учениците, с които е подписал трудов договор.
4. Работодателят ще отбелязва в дневник присъствието на учениците на практическото обучение и оценките от представянето им и при поискване ще ги предоставя на учителя-методик, представител на ГИМНАЗИЯТА. Образци на формулярите за присъствие/отсъствие, както и на оценките са дадени в приложение към настоящия договор.
5. Работодателят ще информира ГИМНАЗИЯТА за всичко, което е свързано с изпълнението на задълженията на учениците по време на практическото обучение.
6. Работодателят ще предостави възможност на учителя-методик, определен от ГИМНАЗИЯТА, да извършва своята дейност на координатор между практическото и теоретичното обучение, като му разреши достъпа до съответните помещения на Работодателя.
7. Работодателят ще осигури на учениците подходящи условия за провеждане на практическото обучение, сигурност на съхранение на личните вещи, ще им предостави място за преобличане, лични предпазни средства, необходими в процеса на работа, както и достъп до санитарните помещения и местата, определени за отдих по време на почивка.
8. Работодателят предоставя на ГИМНАЗИЯТА своята заявка за професионално обучение на ученици за всяка учебна година, в която определя избраната от него професия и специалност, както и броя на учениците, които да бъдат обучавани.
9. Работодателят има право, при съгласуваност с ГИМНАЗИЯТА, да прави рекламна кампания за набиране на ученици за дуално обучение.
10. Работодателят избира по предварително уточнени критерии заедно с ГИМНАЗИЯТА учениците, с които ще подпише трудов договор, когато те са вече ученици на ГИМНАЗИЯТА и са навършили необходимата за това възраст (16 г.).
11. Трудовият договор се сключва между Работодателя и ученика в 11-ти клас (когато той е навършил 16 г.), но не по-късно от 2 седмици преди началото на учебната година.
12. Придобиването на умения от страна на ученика се осъществява на работното място на Работодателя под надзора на наставник. Всеки наставник отговаря за не повече от 5 ученика. В случай на отсъствие от страна на наставника, Работодателят трябва да осигури подходящ заместник, за което своевременно информира учителя-методик, представител на ГИМНАЗИЯТА.
13. По време на обучението Работодателят води дневник на всеки ученик, в който попълва изучаваните теми, поставените задачи и тяхното изпълнение, придобитите умения, евентуални проблеми и трудности при изпълнението на задачите.
14. Работодателят запознава учениците с вътрешните си правила.
15. В случай на инцидент с ученик, Работодателят е длъжен незабавно да информира ръководството на ГИМНАЗИЯТА за това. Работодателят е длъжен да предостави на ръководството на ГИМНАЗЯТА копие от протокола на инцидента най-късно до 2 работни дни.
16. Работодателят участва заедно с отговорните институции в изпита за придобиване на свидетелство за професионална квалификация.
17. Работодателят има право след завършване на Дуалното обучение на учениците и при изявено желание, да направи подбор, с кои от тях да сключи трудов договор, като ги наеме за свои сътрудници.
18. Работодателят има право да избере сред изявили се през годините и завършили успешно ученици, отговарящите на определени условия, да ги подпомага финансово, като сключи договор за придобиване/повишаване квалификация по чл. 229 от КТ по време на тяхното обучение във ВУЗ, по специалност свързана с предмета на дейност на фирмата.
19. Работодателят има право по своя инициатива да стимулира материално учениците по врем на курса на обучение.

**V. ПРАВА И ЗАДЪЛЖЕНИЯ НА ГИМНАЗИЯТА**

1. ГИМНАЗИЯТА е длъжна да осигури на учениците теоретичното обучение по дуалната система.
2. ГИМНАЗИЯТА заедно с Работодателя определя критериите, по които се избират учениците за дуалното обучение.
3. ГИМНАЗИЯТА определя учител-методик, който ще отговаря за координацията на практическото обучение. Директорът може да възложи на такъв учител-методик отговорността за максимум шест наставника, които ще обучават учениците. ГИМНАЗИЯТА ще организира регулярни срещи между учителя-методик и наставника на Работодателя.
4. ГИМНАЗИЯТА трябва да запознае учителя-методик, който ще има разрешение да влиза в помещенията на Работодателя във връзка с осъществяването на практическото обучение на учениците със задължението му за поверителност. ГИМНАЗИЯТА трябва да го инструктира относно задълженията му за неразпространение на информацията, която ще получи за Работодателя при участието му при осъществяване на практическото обучение, както и да не споделя на трети лица тази информация и след края на практическото обучение.
5. Ако този учител-методик не спази задължението си за опазване на фирмената тайна или ако я направи обществено достояние, Работодателят има право да откаже достъпа му до помещенията си, както и достъпа му до мястото, където се осъществява практическото обучение.
6. Задължението за поверителност не касае информацията от общодостъпен характер и задълженията по отношение на докладите му.
7. ГИМНАЗИЯТА е длъжна по искане от страна на Работодателя да отстранява евентуални проблеми, свързани с възпитанието и обучението на учениците, посредством помощта на учителя-методик.
8. Ако ученикът урони доброто име на Работодателя, увреди имуществото му, ако не спазва задълженията си на ученик във връзка с практическото обучение, условията на безопасност на труд, както и етичните норми, ГИМНАЗИЯТА е длъжна да предприеме необходимите адекватни мерки, съобразени със закона и с правилника на ГИМНАЗИЯТА.
9. ГИМНАЗИЯТА има право да контролира присъствието на учениците по време на практическото обучение, както и работата им под ръководството на наставника във ФИРМАТА.
10. ГИМНАЗИЯТА организира и провежда съвместно с Работодателя изпитите за придобиване на степен на квалификация по съответната професия.
11. ГИМНАЗИЯТА издава съгласно Закона за професионалното образование и обучение удостоверение за придобита степен на професионална квалификация.

**VI. ПРЕКРАТЯВАНЕ ДЕЙСТВИЕТО НА ДОГОВОРА**

1. ГИМНАЗИЯТА може да прекрати договора в следните случаи:
	1. ако Работодателят не изпълнява задълженията си по настоящия договор;
	2. ако ГИМНАЗИЯТА не може да осигури теоретичното обучение на учениците в резултат на действие или бездействие на ФИРМАТА.
2. Работодателят може да прекрати договора в следните случаи:
	1. ако ГИМНАЗИЯТА не изпълнява задълженията си по настоящия договор;
	2. ако ФИРМАТА не може да осигури практическото обучение на учениците в резултат на действие или бездействие на ГИМНАЗИЯТА.

3. Договорът се прекратява, без изрично изявление на която и да е от страните при настъпване на следните обстоятелства:

а) ако Работодателят е обявен в несъстоятелност или е в производство по ликвидация.

б) ако ГИМНАЗИЯТА бъде закрита.

4. Прекратяването на договора от страна на ГИМНАЗИЯТА или на ФИРМАТА става посредством писмено тримесечно предизвестие до ответната страна.

5. Ако договорените страни не се споразумеят друго, то настоящият договор може да бъде прекратен чрез писмено предизвестие при спазване на тримесечния срок, за начало на което се счита следващия ден, след връчване на предизвестието. Известието за прекратяване на договора трябва да се достави на ответната страна на посочения в настоящия договор адрес. Ако ответната страна откаже да приеме известието за прекратяване на договора, то известието за прекратяване се счита за доставено след третия ден от доставянето му. Във връзка със края на всяка учебна година, настъпващ на 14-ти Септември, договорът може да бъде прекратен на тази дата в съответната календарна година.

**VII. ЗАКЛЮЧИТЕЛНИ РАЗПОРЕДБИ**

1. Всички промени и допълнения на настоящия договор ще бъдат валидни само при взаимно писмено споразумение между стрините.
2. Договорът влиза в сила от деня на подписването му от двете договорени страни.
3. За неуредени от настоящия договор правни отношения между страните в сила са разпоредбите на българското законодателство. Спорни въпроси, свързани с предмета на настоящия договор за времето на провеждане на практическото обучение, се разрешават от представителите на съответните страни по настоящия договор, които се определят от директора на Гимназията и от управителя на РАБОТОДАТЕЛЯ.
4. Договорът се изготвя в два екземпляра - един за РАБОТОДАТЕЛЯ и един за ГИМНАЗИЯТА.
5. Договорените страни декларират, че са се запознали и разбират съдържанието на настоящия договор, че го считат за достатъчно ясен и го подписват доброволно и без принуда.

**Приложения**:

1. Списък на учениците, на наставниците и на учителите-методици за практическото обучение по системата на дуалното обучение и място на провеждането му.
2. Учебни планове по професия …………………………………………………….., със съответната специалност …………………………………………………..
3. Формуляр – присъствие/отсъствие на ученика по време на практическото обучение.
4. Форма за регистриране оценките на ученика.

Дата:.....................,

Място:…………………..

**ЕМИЛИЯ КРЕМЪКОВА ………………………………………….**

ДИРЕКТОР …………………………………………..